laion/Wikipedia-Exotic huggingface dataset:
Clevon

Clevon on Eestis paiknev isejuhtivate mehitamata mootorsõidukite tootja. Clevon loodi 1. aprillil 2022 Cleveron AS-i jagunemise tulemusel. Ettevõte toodab mootorsõidukeid, millega saab kaupu toimetada lõpptarbijatele efektiivselt ja keskkonnasäästlikult (elektritarbimine 42 Wh/km, mis on enamiku elektritoitel liikuvate sõidukite energiakulust väiksem). Ettevõtte varasem ärinimi oli Cleveron Mobility. Cleveron AS asutas Mobility tegevusüksuse (nüüdne Clevon) 2017. aastal. Mobility tegevusüksuses hakati arendama isejuhtivat sõidukit. Perioodil 2017–2022 on Cleveron AS investeerinud Mobility projekti arendusse 7 miljonit eurot. 2018. aastal valmis sõiduki esimene kontseptprototüüp. 2020. aastal saadi esimesena Euroopas luba sõita mehitamata sõidukiga avalikel teedel kogu Eestis. Cleveron Mobility toodetava peamise sõiduki mudel on Clevon 1. Clevon aktsiad noteeriti 28. juunist 2022 Tallinna börsi First Northi nimekirjas ning nendega sai kaubelda Nasdaq Balti börsil. Aktsiate kauplemistähis oli CLEV ja aktsia ISIN kood oli EE3100096884. Clevon noteeris 29 575 771 aktsiat. 2023. aasta suvel otsustati börsilt lahkuda. Ettevõtte suuromanikud on valdusfirmade kaudu firma asutajad Arno Kütt ja Peep Kuld. Pärast Clevoni raskustesse sattumist on Arno Kütt müünud Cleveroni aktsiaid, et Clevonit päästa. Clevon ei ole maksnud dividende. Ettevõtte aktsiate märkimisperiood lõppes 17. juunil 2022. Pakkumise tulemusel soovis Ettevõte kaasata kuni 5 miljonit eurot kuni 2 673 795 uue lihtaktsia emiteerimise teel. Pakkumise käigus märgiti 6734 investori poolt kokku 2 706 373 aktsiat 5 060 917,51 euro eest ehk pakkumise tulemuseks oli väike ülemärkimine (+1,2%). See tähendab, et aktsiate esimene avalik pakkumine õnnestus planeeritud mahus. Aktsiate esmase avaliku pakkumise lõplikuks hinnaks kujunes 1,87 eurot aktsia kohta. Aktsia esimese kauplemispäeva lõpuks (28. juuni 2022) langes aktsia hind võrreldes aktsiate esmase pakkumise hinnaga –4,3%, jõudes 1,79 euroni. Kokku tehti avapäeval 298 tehingut, mille raames vahetas omanikku 68 103 aktsiat. Tehinguid tehti 117 242 euro ulatuses. Võrreldes aktsiate esmase avaliku pakkumise hinnaga oli aktsia hind aktsia esimese kauplemiskuu lõpuks ehk seisuga 28. juuli 2022 langenud 7,5%. Üks aktsia maksis siis 1,73 eurot. Nimetatud perioodil oli Clevoni aktsia Nasdaq Balti börsi First Northi turu suurima käibega ja tehingute koguarvuga aktsia. Nasdaq Balti börs "Cleveron Mobility ettevõtte kirjeldus" (PDF). Vaadatud 23.08.2022. "VÄÄRTPABERI INFORMATSIOON". Vaadatud 23.08.2022. "Pettunud väikeinvestorid: Clevon on käki kokku keeranud ja lubadust murdnud" Äripäev, 25. juuli 2023 "Clevon lahkub börsilt aktsiaid üle võtmata: aktsia hind liigub juhitamatus suunas" Äripäev, 24. juuli 2023 "Üllatav tehing pühkis Cleveroni väärtusest sadu miljoneid" Äripäev, 4. oktoober 2023 "AKTSIONÄRIDE NIMEKIRI (≥ 5%)". Vaadatud 23.08.2022. "Märkimisperioodi tulemused". Vaadatud 23.08.2022. "First North turg". Vaadatud 23.08.2022. "Balti First North turg". Vaadatud 23.08.2022.
James Heappey

James Stephen Heappey (sündinud 30. jaanuaril 1981 Nailseas) on Suurbritannia endine sõjaväelane ja poliitik, ta on Konservatiivse Partei liige. Ta oli aastatel 2020–2022 parlamendi asekantsler relvajõudude alal, enne kui edutati 2022. aasta juulis relvajõudude riigiministriks. Enne poliitikasse sisenemist oli ta Briti armee ohvitser. Ta lõpetas Birminghami ülikooli, olles õppinud politoloogiat. Seejärel õppis ta Sandhursti Kuninglikus Sõjaväeakadeemias. 7. augustil 2004 määrati ta Briti armeesse alamleitnandiks, staažiga selles auastmes alates 11. augustist 2001. Ülikooli lõpetanuna ülendati ta 7. augustil 2004 kohe leitnandiks staažiga alates 11. augustist 2001. 11. august 2003. Ta ülendati kapteniks 7. veebruaril 2007. Olles õppinud personalikolledžis, ülendati ta 31. juulil 2012 majoriks. Ta teenis ohvitserina Royal Gloucestershire'i, Berkshire'i ja Wiltshire'i rügemendis ning seejärel Somerseti maakonna rügemendis The Rifles 2005. aastal Kabulis, 2006. aastal Põhja-Iirimaal, 2007. aastal Basras ja 2009. aastal Helmandi provintsis Sanginis. Keenias ja 2011. aastal lähetati ta Londoni kaitseministeeriumisse, kus ta töötas peastaabis tegevohvitserina. Ta lahkus Briti armeest 2. novembril 2012 majori auastmega. Ta on abielus ja tal on kaks last.
Eesti NSV valitsus

Eesti NSV täidesaatav ja korraldav võimuorgan on kandnud mitmeid nimetusi: Eesti NSV Rahvakomissaride Nõukogu, 25. august 1940 – 25. märts 1946, nendest 1941–1944 Nõukogude Liidu tagalas Eesti NSV Ministrite Nõukogu, 25. märts 1946 – 25. detsember 1989 Eesti NSV Valitsus, 25. detsember 1989 – 20. august 1991, 8. mai 1990 – 20. august 1991 kandis nime Eesti Vabariigi Valitsus Johannes Varese valitsus
Luķes

Luķes on küla (skrajciems ehk hajaküla) Lätis Gulbene piirkonnas Ranka vallas. Küla asub valla põhjaosas. Vietvārdu datubāze
Mežsilieši

Mežsilieši on küla (mazciems) Lätis Gulbene piirkonnas Ranka vallas. Küla asub valla loodeosas. Aastal 2007 oli külas ligikaudu 20 elanikku. Vietvārdu datubāze
Ķeži

Ķeži on küla (mazciems) Lätis Gulbene piirkonnas Ranka vallas. Küla asub valla keskosas Koiva jõe kaldal. Vietvārdu datubāze
Pakalnieši

Pakalnieši on küla (mazciems) Lätis Gulbene piirkonnas Ranka vallas. Küla asub valla loodeosas Koiva jõe kaldal. Vietvārdu datubāze
Plūkši

Plūkši (ka Plukši) on küla (skrajciems ehk hajaküla) Lätis Gulbene piirkonnas Ranka vallas. Küla asub valla lääneosas Degļupīte oja kaldal. Aastal 2007 oli külas 10 elanikku. Vietvārdu datubāze
Dukuļi

Dukuļi on küla (mazciems) Lätis Gulbene piirkonnas Ranka vallas. Küla asub valla keskosas. Asulas on Kartonfabrikas pagrieziensi bussipeatus. Läti Ruumiandmete Agentuur Vietvārdu datubāze Autotransporta direcija
Pavāriņi

Pavāriņi on küla (mazciems) Lätis Gulbene piirkonnas Ranka vallas. Küla asub valla lääneosas. Seal asus varem Ieriķi–Gulbene–Abrene raudteel Ranka raudteejaam, mis avamisel küla järgi Pawarini raudteejaama nime kandis. Asulas on Rankas stacija bussipeatus. Aastal 2007 oli külas 6 elanikku. Autotransporta direcija Vietvārdu datubāze
Sproģi (Ranka vald)

Sproģi on küla (skrajciems ehk hajaküla) Lätis Gulbene piirkonnas Ranka vallas. Küla asub valla lõunaosas Sace jõe kaldal. Asulas on Sproģi bussipeatus. Vietvārdu datubāze Autotransporta direcija
Sāvas (Ranka vald)

Sāvas on küla (skrajciems ehk hajaküla) Lätis Gulbene piirkonnas Ranka vallas. Küla asub valla lääneosas. Vallavalitsuse andmeil on külas 10 elanikku. Vietvārdu datubāze
Kasahhi keel

Kasahhi keel (kasahhi қазақ тілі) on kõptšaki-nogai keelte hulka kuuluv turgi keel. Kasahhi keele kirjutamisel kasutati 1927. aastani araabia kirja, seejärel läksid Nõukogude Liidu kasahhid üle ladina kirjale. 1940. aastal mindi üle kirillitsale, mida kasutatakse siiani, kuid otsustatud on üleminek ladina kirjale. Kasahhi keel on aglutinatiivne, esineb vokaalharmoonia. Käändeid on seitse. Kasahhi keele praegune kürilliline ortograafia kasutab muu hulgas tähte ұ. Kasahhi kirjandus Nazarbajev: Kasahstan läheb 2025. aastaks täielikult üle ladina tähestikule Vikipeedia kasahhi keeles Kasahhi keele üleviimisest ladina kirjale (vene keeles) Kasahhi nimede kirjutus ja hääldus EKI teatmikus
Kālanci

Kālanci on küla (skrajciems ehk hajaküla) Lätis Gulbene piirkonnas Ranka vallas. Küla asub valla keskosas Koiva jõe kaldal. Vietvārdu datubāze
Bierņi

Bierņi on küla (skrajciems ehk hajaküla) Lätis Gulbene piirkonnas Ranka vallas. Küla asub valla põhjaosas Koiva jõe kaldal. Külas asuvad Veczīladži keskaegne kalmistu ehk Kalmeküngas ja Ranka keskaegse kiriku ase on muinsusmälestistena kohaliku kaitse all. Vietvārdu datubāze "Valsts kultūras pieminekļu aizsardzības inspekcija". Originaali arhiivikoopia seisuga 22. august 2022. Vaadatud 24. augustil 2022.
Ureikste

Ureikste (ka Uriekstes stacija, tõlkes Uriekste raudteejaam) on küla (mazciems) Lätis Gulbene piirkonnas Ranka vallas. Küla asub valla idaosas. Seal asus varem Ieriķi–Gulbene–Abrene raudteel Uriekste raudteepeatus. Vietvārdu datubāze
Ajahn Sumedho

Luang Por Sumedho ehk Ajahn Sumedho (tai keeles อาจารย์สุเมโธ, kodanikunimega Robert Karr Jackman; sündinud 27. juulil 1934) on üks vanemaid ja auväärsemaid Tai metsatraditsiooni esindajaid läänemaailmas. Ta sündis USA-s Washingtoni osariigis Seattle'is. Ta ordineeriti mungaks 1967. aastal Tais Wat Pah Pongi kloostris ning aastatel 1967–1977 õppis ta sealsamas Ajahn Chah juures. 1975. aastal aitas ta Ajahn Chah'l rajada Tai metsatraditsiooni järgivat Wat Pah Nanachat kloostrit välismaalastele, olles ka selle esimeseks kloostriülemaks. Aastal 1977, külastades koos Ajahn Chah'ga Suurbritanniat ja nähes seal inimeste suurt huvi budismi vastu, julgustas Ajahn Chah teda sinna jäämagi harukloostri rajamiseks. Aastatel 1984–2010 oli Ajahn Sumedho kloostriülem Suurbritannias theravaada budismi kloostris Amaravati Buddhist Monastery. Ajahn Sumedho õpetused paistavad silma oma lihtsuse ja praktilise maaläheduse poolest. Ta rõhutab vahetu intuitiivse taipamise tähtsust ja selle seostamist igapäevase eluga. Nagu enamus Tai metsatraditsiooni õpetajaid, hoidub ta intellektuaalsetest abstraktsioonidest ja keskendub eeskätt Buddha õpetuse praktilistele rakendustele, olles sealjuures tuntud oma kaasahaarava ja vaimuka stiili poolest. Ajahn Chah Tai metsatraditsioon Cittaviveka Intuitive Awareness Mindfulness – The Path to the Deathless Now is the Knowing Sila and Religious Convention; Patience (BL103) The Four Noble Truths (Illustrated Edition) The Way it is BuddhaNet entry on Ajahn Sumedho Biography of Ajahn Sumedho at Amaravati Buddhist monastery. Compilation of 108 mp3 talks or reflections given by Luang Por Sumedho from 1978 until 2010. Collection of 1,298 mp3 talks or the entire collection of Dhamma talks given by Luang Por Sumedho until 2014. Books by Ajahn Sumedho (online, in epub, mobi or pdf format) Mp3 talks by Ajahn Sumedho at dharmaseed.org Ajahn Sumedho's eBooks in English and other Languages. Ajahn Sumedho Interviewed
Impulss

Impulss ehk liikumishulk on füüsikaline suurus, mis võrdub keha massi ja kiiruse korrutisega. Kehtib ka liikumishulga jäävuse seadus, mis ütleb: suletud süsteemi kuuluvate kehade liikumishulkade geomeetriline summa on nende kehade igasuguse vastastikmõju korral jääv. Suletud süsteem tähendab siin süsteemi, mis ei ole vastastikuses mõjutuses süsteemiväliste kehadega. Impulsi p {\displaystyle \mathbf {p} } valem: p = m v {\displaystyle \mathbf {p} =m\mathbf {v} } , kus m {\displaystyle m} on keha mass; v {\displaystyle \mathbf {v} } on keha kiirus. Ühik: kilogramm-meeter sekundi kohta (kg·m/s).
DAF Trucks

Jalgrattameeskonna kohta vaata artiklit DAF Trucks (jalgrattameeskond). DAF Trucks on Hollandi veokitootja, Ameerika Ühendriikide korporatsiooni Paccar tütarettevõte. Firma peakorter ja suurim tehas asuvad Eindhovenis. Kabiinid ja teljed pannakse kokku Westerlo tehases Belgias. Mõned DAFi kaubamärgi autod konstrueeritakse ja pannakse kokku Leyland Trucksi tehases Leylandis Inglismaal. GINAF Leyland Trucks Leyland DAF Pegaso Troner VDL Bus & Coach Kennett, Pat (1979). DAF. World Trucks, No 5. Cambridge, UK: Patrick Stephens. ISBN 0850593476. Peck, Colin (2010). DAF Trucks since 1949. Truckmakers series. Dorchester, Dorset, UK: Veloce Publishing. ISBN 978-1845842604. Daf Club Nederland Official Dutch Daf and other variomatic cars owners club The (official) DAF museum, Eindhoven (site in Dutch) – complete with "DAFeteria" for refreshments DAF Oldtimer Truck Club website Classic DAF website DAF Lorry Information UKs Largest DAF Dealer Group Commercial Motor – launch of DAF 95 August 1987
Rumm

Rumm on kange, kuni 96% etanoolisisaldusega jook, mis saadakse fermenteerimise ja destilleerimise teel kas suhkruroomelassist või suhkruroomahlast ja -siirupist. Rummi valmistamist suhkruroomelassist nimetatakse tööstuslikuks menetluseks (rhum industrielle) ja rummi valmistamist suhkruroomahlast põllumajanduslikuks meetodiks (rhum agricole). Rumm on niinimetatud Uue Maailma alkohol, sest enne Ameerika avastamist oli suhkrurooviin Euroopas tundmatu. Suhkruroost viina põletamise kunsti tunti Kesk- ja Lõuna-Ameerikas juba ammu enne seda, kui Kolumbus sinna sattus. Kohalikud ravitsejad kasutasid seda oma ravi- ja võlujookide valmistamisel. Spetsiifilise lõhna ja maitse tõttu sobib rumm kokteilidesse ning küpsetiste ja maiustuste maitsestamiseks. Klassikaline rummiretsept on rummikompott: rummi sisse pannakse maitsestuma marju ja puuvilju. Kompotti süüakse jäätise ja vahukoorega või vahvlite kõrvale. Rummiga maitsestatakse ka kohvi ja teed. Parimad kaaslased rummile on vanill, kaneel, apelsinid, nelk, kardemon, tähtaniis ja ingver. Just need ja rumm kuuluvad mitme jõulujoogi koostisse. Valge rumm  Rumm – pildid, videod ja helifailid Wikimedia Commonsis
Sankt Ilgen

Sankt Ilgen oli vald Austrias Steiermargi liidumaal Bruck-Mürzzuschlagi ringkonnas. 1. jaanuaril 2015 liideti see Thörli vallaga.
Etmißl

Etmißl oli vald Austrias Steiermargi liidumaal Bruck-Mürzzuschlagi ringkonnas. 1. jaanuaril 2015 liideti see Thörliga. Etmißli vald asus Hochschwabi kõrvalorus. Vallaosad olid Etmißl, Lonschitz ja Oisching.
Jaan-Hendrik Toomel

Jaan-Hendrik Toomel (sündinud 24. juunil 1984) on eesti ametiühingutegelane, 3. augustist 2022–2023 Eesti Ametiühingute Keskliidu esimees. Toomel on õppinud Tartu Ülikoolis ajakirjandust ja suhtekorraldust. Juunis 2010 sai ta transpordi ametiühingu infojuhiks ja 2013. aastal transpordi ametiühingu juhiks. Ta on hiljem töötanud Eesti Ametiühingute Keskliidu kommunikatsioonijuhina. Ametiühingute keskliidu uueks juhiks valiti Jaan-Hendrik Toomel Postimees, 3. august 2022.
Donbassi separatistid

Donbassi separatistid on mõiste, mille all mõeldakse alates 2014. aastast Ukrainast eraldumise nimel võidelnud Donbassi poliitikuid ja väeüksuseid, kes on peamiselt organiseerunud Venemaa toetatud ja tunnustatud Donetski Rahvavabariigiks (DRV) ja Luhanski Rahvavabariigiks (LRV). Ukraina määratleb DRV-d ja LRV-d terroristlike organisatsioonidena. У Донецьку ліквідовано одного з ватажків терористів (vaadatud: 24.08.2022)
Topi Raitanen

Topi Olli Vihtori Raitanen (sündinud 7. veebruaril 1996 Tamperes) on Soome takistusjooksja ja orienteeruja. Raitanen alustas sportlaskarjääri orienteerujana. 2015. aastal tuli ta Soome koondisega noorte maailmameistriks teateorienteerumises. Noorte Euroopa meistrivõistlustel võitis ta pronksi tavarajal (2014) ning kaks hõbedat teatevõistlustel (2012 ja 2014). 2017. aasta hooaja eel otsustas Raitanen keskenduda kergejõustikule. Euroopa U23 meistrivõistlustel oli ta 3000 meetri takistusjooksus neljas. Universiaadil Taipeis lõpetas ta takistusjooksu neljandana, kuid tõusis pärast alžeerlase Ali Messaoudi positiivse dopinguproovi tõttu diskvalifitseerimist pronksmedalile. 2018. aasta Euroopa meistrivõistlustel Berliinis pääses ta eeljooksus isikliku rekordiga 8.28,48 finaali, kus oli kaheksas. Tokyo olümpiamängudel sai ta takistusjooksu finaalis parima Euroopa jooksjana ajaga 8.17,44 kaheksanda koha. 2022. aasta Euroopa meistrivõistlustel Münchenis tuli Raitanen 3000 meetri takistusjooksu Euroopa meistriks, edestades finaalis Itaaliat esindanud Ahmed Abdelwahedi ja Osama Zoghlamit. Väljas Sees Allikas: Rahvusvaheline Kergejõustikuliit Topi Raitanen Rahvusvahelise Kergejõustikuliidu kodulehel (inglise)
Darci Lynne

Darci Lynne Farmer (sündinud 12. oktoobril 2004 Oklahoma Citys) on Ameerika Ühendriikide kõhurääkija ja laulja. 2017. aastal võitis ta saatesarja "America's Got Talent" 12. hooaja. 2019. aastal saavutas ta eriprogrammis "America's Got Talent: The Champions" teise koha. Koduleht
Bremen (täpsustus)

Bremen võib olla: Bremen, linn Saksamaal Bremeni liidumaa, Bremeni ja Bremerhaveni linnast koosnev liidumaa Saksamaal Bremen (Bremeni ministeriaalisuguvõsa), Bremeni peapiiskopkonnast pärit suguvõsa Bremen (Mecklenburgi aadlisuguvõsa), Mecklenburgist pärit aadlisuguvõsa Bremen (Eestimaa aadlisuguvõsa), täpselt teadmata päritolu Eestimaa aadlisuguvõsa
Doraemon: Nobita no Ritoru Suta Wozu 2021

Doraemon: Nobita no Ritoru Suta Wozu 2021 (ドラえもん: のび太の宇宙小戦争 2021) on 2022. aasta Jaapani animeeritud eepiline kosmoseooperifilm. See on 41. Doraemoni film ja see on uusversioonina 1985. aasta filmist, Doraemon: Nobita no Ritoru Suta Wozu. Ühel suvepuhkuse päeval ilmub väikesest raketist, mille Nobita üles korjab, peopesasuurune tulnukas nimega Papi. Ta on avakosmoses asuva väikeplaneedi Pirika president ja tulnud Maale mässuliste eest põgenema. Doraemon ja tema sõbrad on hämmeldunud Papi väiksusest, kuid kui nad mängivad koos salatööriista "Small Light" abil, saavad nad järk-järgult sõpradeks. Maale tuleb aga vaalakujuline kosmoselahingulaev, mis ründab Doraemonit, Nobitat ja teisi, et Papi tabada. Tundes vastutust kõigi kaasamise eest, püüab Papi mässulistele vastu seista. Doraemon ja ta sõbrad lahkuvad planeedile Pirika, et kaitsta oma kallist sõpra ja tema kodu. "『映画ドラえもん のび太の宇宙小戦争 2021』公式サイト". 映画ドラえもん公式サイト. Originaali arhiivikoopia seisuga 16. november 2020.
Süstjas võtmehein

Süstjas võtmehein (Botrychium lanceolatum) on maokeeleliste sugukonda võtmeheina perekonda kuuluv sõnajalgtaime liik. Eestis väga haruldane, peeti pikka aega meil väljasurnuks. 2022. aastal leiti vähemalt sajaisendiline kasvukoht Alutaguse rahvuspargis, Muraka raba serva põlismetsast.
Bukovel-AD

Bukovel-AD (ukraina keeles Буковель-AD) on Ukrainas välja töötatud elektroonilise sõjapidamise süsteem. Ukraina ostis neid süsteeme 2021. aastal.  Ukraina - Bukovel-AD R4 Bukovel-AD Kiievis 2021. aastal ЗСУ придбала вже кілька десятків українських мобільних комплексів РЕБ "Буковель-АD" (vaadatud: 27.08.2022) Засікти російський "Орлан" за 100 км: комплекс РЕБ з БПЛА "Буковель-AD R4" від ТОВ "Proximus" на "Зброя та Безпека-2021" (vaadatud: 25.08.2022)
UB40

UB40 on inglise reggae– ja popbänd, mis asutati 1978. aasta detsembris Inglismaal Birminghamis. Bändil on olnud üle 50 singli Ühendkuningriigi singlite edetabelis ning see on saavutanud ka märkimisväärset rahvusvahelist edu. Praegused liikmed Jimmy Brown – trummid (1978–) Robin Campbell – kitarr, laul (1978–) Earl Falconer – basskitarr, vokaal (1978–) Norman Hassan – löökpillid, tromboon, vokaal (1978–) Matt Doyle – vokaal, kitarr (2021–) Praegused tuuritavad muusikud Laurence Parry – trompet, fliugelhorn, tromboon (1994–) Martin Meredith – saksofon, klahvpillid (1997–) Tony Mullings – klahvpillid (2008–) Ian Thompson – saksofon (2021–; varem asendati Traversiga alates 2019. aastast) Endised liikmed Ali Campbell – kitarr, laul (1978–2008) Yomi Babayemi – löökpillid (1978–1979) Jimmy Lynn – klahvpillid (1978–1979) Brian Travers – saksofon (1978–2021; suri 2021) Mickey Virtue – klahvpillid (1979–2008) Astro – löökpillid, trompet, vokaal, toast (1979–2013; suri 2021) Duncan Campbell – peavokaal (2008–2021) UB40 ametlik veebisait
Aktseptorlisand

Aktseptorlisand ehk aktseptor (ladina keeles acceptor vastuvõtja) on pooljuhtelektroonikas aine, mille iga aatom tekitab kristallivõres defekti – elektronist tühja koha, mida saab käsitada positiivse laengu kandjana. Kui sisestada neljavalentse pooljuhi, näiteks räni kristalli kolmevalentse aine, näiteks boori aatomeid, saavad need moodustada elektronipaaride vahendusel kovalentsidemeid ainult kolme räni aatomiga, neljanda põhiaine aatomiga sidet ei teki. Seda tühja kohta – auku – kristallivõres võib täita mõni vaba elektron. Et niisuguses pooljuhis on põhilisteks laengukandjateks positiivset laengut kandvad augud, siis nimetatakse materjali p-pooljuhiks. Tsooniteooria kohaselt on aktseptor võõraine aatom või ioon, mis tekitab pooljuhi keelutsoonis lokaalse energiataseme, millele võib siirduda valentsitsoonist valguse või soojuse mõjul eraldunud elektron. Seejuures vabaneb valentsitsoonis üks energiatase. Tekib aukjuhtivus ja pooljuhtkristall muutub p-tüüpi pooljuhiks. Näiteks räni kristallides on aktseptoriteks boori, alumiiniumi. galliumi ja indiumi aatomid. Enamiku pooljuhtseadiste talitluseks on vaja, et pooljuhi ühes piirkonnas oleksid ülekaalus augud ja teises, vahetult kõrvalasuvas piirkonnas vabad elektronid. Sellise olukorra saabki luua sobiva võõraine (lisandaine) aatomite sisseviimisega pooljuhi kristallistruktuuri. Aukjuhtivus Dopeerimine Doonorlisand ENE 1. köide, 1985
Université Pierre-et-Marie-Curie

Université Pierre-et-Marie-Curie oli Prantsuse ülikool, mis loodi 1. jaanuaril 1971. See kadus 1. jaanuaril 2018 Sorbonne'i Ülikool kasuks pärast uue ülikooli loomise määruse avaldamist 21. aprill 2017 Euroopa Liidu Teatajas. Agnès Buzyn, Prantsusmaa arst (hematoloog), arstiteadlane ja poliitik Emmanuelle Charpentier, Prantsuse professor, mikrobioloogia-, geneetika- ja biokeemiateadlane Décret n° 2017-596 du 21 avril 2017 portant création de l'université Sorbonne Université  Université Pierre-et-Marie-Curie – pildid, videod ja helifailid Wikimedia Commonsis Koduleht
Bad Schwanberg

Bad Schwanberg turulinn (Marktgemeinde) Austrias Steiermargi liidumaal Deutschlandsbergi ringkonnas. See asub Koralpe mäeaheliku idanõlvadel Schwarze Sulmi jõe ääres, mis on suur Sulmi jõe lisajõgi. Valda laiendati Steiermargi vallareformi käigus 2014. aasta lõpul, kui sellega ühendati endised vallad Hollenegg, Gressenberg ja Garanas. 2019. aastani kandis vald nime "Schwanberg". Wilhelm Gericke (1845–1925), dirigent Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Liigessõlm

Liigessõlm (liigespaksend, liigespadjand, pulvinus) on taimelehtede alusel olev kude, mille funktsioon on liigutada lehte pärast kasvu lõppemist. Liigessõlm võimaldab selle rakkude turgori muutumise kaudu liigutada (tõsta, langetada ja pöörata) lehelaba, seega reguleerida taimelehe asendit. Liigessõlm integreerib mõjud, mis tulevad lehele valgusest, raskusjõust, puudutusest, veevarustusest ja õhuniiskusest, kuivõrd lehel on tundlikkus nende faktorite suhtes. Liigessõlme rakud on väiksemad kui selle kõrval olevad rakud. Liigessõlme uurimise üks algatajaid olid Charles Darwin ja tema poeg Francis Darwin, kes sellest tööst kirjutasid raamatus "The Power of Movement in Plants" (1880). leheroots fütosemiootika Koller, Dov 2000. Plants in search of sunlight. Advances in Botanical Research 33: 35–131. Koller, Dov; Sigalit Ritter 1994. Phototropic Responses of the Pulvinules and Associated Laminar Reorientation in the Trifoliate Leaf of Bean Phaseolus vulgaris (Fabaceae). Journal of Plant Physiology 143(1): 52–63.
7. ründedessantdiviis

7. kaardiväe ründedessantdiviis (vene keeles 7-я гвардейская десантно-штурмовая дивизия) on Venemaa õhudessantvägede väeüksus. Selle peastaap asub Novorossiiskis. 56. kaardiväe ründedessantpolk 247. kaardiväe õhudessantpolk 108. ründedessantpolk Юрій Бутусов. Як російський 108-й десантно-штурмовий полк захопив Благодатне: план атаки згідно з бойовим наказом Джерело: https://censor.net/ua/r3389076 (vaadatud: 25.12.2022)
56. kaardiväe ründedessantpolk

56. kaardiväe ründedessantpolk (vene keeles 56-й гвардейский десантно-штурмовой полк) on Venemaa õhudessantväegede väeüksus. Üksus paigutati 2021. aastal Krimmi poolsaarele. IMINT Analysis – 56th Air Assault Regiment, Feodosia, Crimea (vaadatud: 26.08.2022) Россия перекидывает в оккупированный Крым 56-й десантно-штурмовой полк (vaadatud: 26.08.2022)
Nikāya

Nikāya (sanskriti ja paali keeles nikāya ‘kogumik’) on Buddha jutluste ehk suutrate kogumikud, täpsemalt paali kaanoni Sutta Piṭaka viis kogumikku. Theravaada budismis Sri Lankal, Tais jm Kagu-Aasias võib nikāya tähendada ka kongregatsiooni, koolkonda, õpetusliini, vennaskonda, mungaordut vm ühendust.
Université Paris-Sorbonne

Université Paris-Sorbonne oli Prantsuse ülikool, mis loodi 1. jaanuaril 1971. See kadus 1. jaanuaril 2018 Sorbonne'i Ülikool kasuks pärast uue ülikooli loomise määruse avaldamist 21. aprill 2017 Euroopa Liidu Teatajas. Emanuela Timotin, rumeenia filoloog, loitsude, apogrüüfide ja rahvausundi uurija Décret n° 2017-596 du 21 avril 2017 portant création de l'université Sorbonne Université  Université Paris-Sorbonne – pildid, videod ja helifailid Wikimedia Commonsis Koduleht
Raadio 100 FM

Raadio 100 FM oli venekeelne raadiojaam Eestis. Raadio 100 FM alustas tegevust 1992, olles esimene muusikaraadiojaam Eestis[viide?]. Raadio 100 FM lõpetas tegevuse 2009 ja selle asemel alustas tööd uus raadiojaam Narodnoje Radio. Narodnoje Radio Koduleht